Document ID: 31986D0068

Komisijas Lēmums
(1986. gada 19. februāris),
ar ko groza Regulu (EEK) Nr. 3419/83, lai paplašinātu to ražojumu sarakstu, kuru izcelsme ir Rumānijā un kuri ir liberalizēti Kopienas līmenī
(86/68/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Padomes 1984. gada 21. februāra Regulu (EEK) Nr. 453/84, ar ko groza Regulu (EEK) Nr. 3419/83, lai paplašinātu to ražojumu sarakstu, kuru izcelsme ir Rumānijā un kuri ir liberalizēti Kopienas līmenī, un jo īpaši tās 2. pantu [1],
tā kā Apvienotā komiteja, kas izveidota ar Eiropas Ekonomikas kopienas un Rumānijas Sociālistiskās Republikas 1980. gada 28. jūlija nolīgumu [2], tikās Briselē 1985. gada 9. un 10. decembrī; tā kā, beidzot darbu, tā cita starpā ieteica, ka pielikumā Padomes 1983. gada 14. novembra Regulai (EEK) Nr. 3419/83, ar ko nosaka konkrētus sīki izstrādātus noteikumus, lai īstenotu Kopienas un Rumānijas Nolīgumu par tirdzniecību ar rūpniecības ražojumiem [3], ir jāiekļauj jauni ražojumi;
tā kā pēc Apvienotās komitejas ieteikto pasākumu dažādu aspektu izskatīšanas ir attiecīgi jārīkojas, ņemot vērā 3. panta 1. punktu Eiropas Ekonomikas kopienas un Rumānijas Sociālistiskās Republikas Nolīgumā par tirdzniecību ar rūpniecības ražojumiem [4],
IR PIEŅĒMUSI ŠO LĒMUMU.
1. pants
Ražojumus, kas uzskaitīti šā lēmuma pielikumā, iekļauj Regulas (EEK) Nr. 3419/83 pielikumā.
2. pants
Šo lēmumu piemēro no 1986. gada 1. janvāra.
3. pants
Šis lēmums ir adresēts dalībvalstīm.
Briselē, 1986. gada 19. februārī

Labels: 18
3
15
1